Document ID: 32014R1210

REGULAMENTUL (UE) NR. 1210/2014 AL CONSILIULUI
din 16 octombrie 2014
privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Guineea-Bissau
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)
La 17 martie 2008, Consiliul a aprobat, prin Regulamentul (CE) nr. 241/2008 (1), încheierea Acordului de parteneriat în domeniul pescuitului între Comunitatea Europeană și Republica Guineea-Bissau (denumit în continuare „acordul”).
(2)
La 10 februarie 2012 a fost parafat un nou protocol la acord (denumit în continuare „protocolul”). Protocolul acordă navelor din Uniune posibilități de pescuit în apele asupra cărora Republica Guineea-Bissau își exercită suveranitatea sau jurisdicția în materie de pescuit.
(3)
La 16 octombrie 2014, Consiliul a adoptat Decizia 2014/782/UE (2) privind semnarea și aplicarea cu titlu provizoriu a protocolului.
(4)
Ar trebui definită metoda de repartizare a posibilităților de pescuit între statele membre pentru perioada de aplicare a protocolului.
(5)
În cazul în care se constată că posibilitățile de pescuit alocate Uniunii în temeiul protocolului nu sunt utilizate integral, Comisia informează statele membre în cauză în conformitate cu Regulamentul (CE) nr. 1006/2008 al Consiliului (3). Absența unui răspuns într-un termen care se stabilește de către Consiliu este considerată drept confirmarea faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă. Termenul respectiv ar trebui să fie stabilit.
(6)
Pentru a se asigura continuitatea activităților de pescuit ale navelor din Uniune, protocolul prevede posibilitatea aplicării sale de către părți cu titlu provizoriu de la data semnării sale. În consecință, prezentul regulament ar trebui să se aplice începând de la data semnării protocolului,
ADOPTĂ PREZENTUL REGULAMENT:
Articolul 1
(1) Posibilitățile de pescuit stabilite prin Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Guineea-Bissau (denumit în continuare „protocolul”) sunt alocate statelor membre după cum urmează:
(a)
traulere cu instalație de congelare pentru creveți:
Spania
2 500 TRB
Grecia
140 TRB
Portugalia
1 060 TRB
(b)
traulere cu instalație de congelare pentru pește și cefalopode:
Spania
2 900 TRB
Italia
375 TRB
Grecia
225 TRB
(c)
nave de pescuit ton cu instalație de congelare cu plasă pungă și nave de pescuit cu paragate:
Spania
14 nave
Franța
12 nave
Portugalia
2 nave
(d)
nave de pescuit ton cu platformă și paragate:
Spania
9 nave
Franța
3 nave
(2) Regulamentul (CE) nr. 1006/2008 se aplică fără a se aduce atingere acordului.
(3) În cazul în care cererile de autorizații de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008.
(4) Termenul în cadrul căruia statele membre trebuie să confirme faptului că nu utilizează pe deplin posibilitățile de pescuit alocate acestora în temeiul acordului, astfel cum este prevăzut în articolul 10 alineatul (1) din Regulamentul (CE) nr. 1006/2008, este stabilit la 10 zile lucrătoare din momentul în care Comisia comunică aceste informații către statele membre.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament se aplică de la data semnării protocolului.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 16 octombrie 2014.

Labels: 18
15
5
6